Ministru kabineta rīkojuma projekta

**„Par valsts nekustamo īpašumu pārdošanu”**

sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Publiskas personas mantas atsavināšanas likuma (turpmāk tekstā – Atsavināšanas likums) 4.panta pirmā un otrā daļa, 5.panta pirmā daļa un 14.pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Izstrādātais rīkojuma projekts „Par valsts nekustamo īpašumu pārdošanu” (turpmāk – rīkojuma projekts) paredz atļaut valsts akciju sabiedrībai „Valsts nekustamie īpašumi” (turpmāk – VNĪ) pārdot izsolē šādus valsts nekustamos īpašumus:  **1.** **Nekustamo īpašumu** (nekustamā īpašuma kadastra Nr. 01000432007) – zemes vienību 666 m2 platībā (zemes vienības kadastra apzīmējums 01000432007) un divas būves (būvju kadastra apzīmējumi 01000432007001 un 01000432007005) – **Maskavas ielā 80, Rīgā.**  Īpašuma tiesības uz nekustamo īpašumu ir nostiprinātas Latvijas valstij Veselības ministrijas personā Rīgas pilsētas zemesgrāmatas nodalījumā Nr.25333, lēmuma datums: 04.02.2004.  Nekustamā īpašuma Maskavas ielā 80, Rīgā, sastāvā ietilpst:  1) zemes vienība (zemes vienības kadastra apzīmējums 01000432007) 666 m2 platībā, lietošanas mērķis: 0901 – izglītības un zinātnes iestāžu apbūve, 0902 – ārstniecības, veselības un sociālās aprūpes iestāžu apbūve un tās kadastrālā vērtība uz 2017.gada 1.janvāri noteikta 20846 *euro*;  2) būve (būves kadastra apzīmējums 01000432007001) – *administratīvā ēka* ar kopējo platību 467,30 m2, galvenais lietošanas veids: 1220 – biroju ēkas un tās kadastrālā vērtība uz 2017.gada 1.janvāri noteikta 124337 *euro*.  3) būve (būves kadastra apzīmējums 01000432007005) – *garāža* ar kopējo platību 52,40 m2, galvenais lietošanas veids: 1242 – garāžu ēkas un tās kadastrālā vērtība uz 2017.gada 1.janvāri noteikta 2423 *euro*.  Ar Rīgas pilsētas būvvaldes 2016.gada 11.februāra atzinumu Nr.BV-16-446-atz par būves pārbaudi, uzdots nekavējoties pārtraukt objekta – *administratīvās ēkas* ar kadastra apzīmējumu 01000432007001, Maskavas ielā 80, Rīgā ekspluatāciju līdz bīstamības novēršanai, jo atbilstoši iesniegtajam būves Tehniskās apsekošanas atzinumam, būves visas trīs tērauda kolonnas pagrabstāvā pilnīgi korodējušas, metāls sadalās pa slāņiem un pilnīgi zaudējis savu struktūru un atrodas avārijas stāvoklī. Būves apsekotās konstrukcijas, kā arī būve kopumā neatbilst Būvniecības likuma noteiktajiem nosacījumiem un nav derīga turpmākai ekspluatācijai bez nopietniem remontdarbiem.  Ar nekustamā īpašuma Maskavas ielā 80, Rīgā līdzšinējo lietotāju - Valsts tiesu medicīnas ekspertīzes centru nomas līgums izbeigts 2017.gada 15.maijā.  VNĪ Īpašumu izvērtēšanas komisija 2017.gada 8.jūnijā (prot.Nr.IZKP-17/24, 20.punkts) ir pieņēmusi lēmumu – pēc Veselības ministrijas lēmuma par nekustamā īpašuma virzīšanu atsavināšanai saņemšanas,  noteiktā kārtībā sagatavot un virzīt izskatīšanai Ministru kabineta rīkojuma projektu par nekustamā īpašuma (kadastra Nr. 0100 043 2007)  Maskavas iela 80, Rīga, atsavināšanu.  Veselības ministrija ar vēstuli Nr.01-31.1/3249 informējusi VNĪ par pieņemto lēmumu par nekustamā īpašuma Maskavas ielā 80, Rīgā atsavināšanu un lūgusi VNĪ sagatavot un virzīt izskatīšanai Ministru kabineta rīkojuma projektu par minētā nekustamā īpašuma atsavināšanu.  Pieņemot lēmumu par atsavināšanu VNĪ Īpašumu izvērtēšanas komisija ņēma vērā:   ‑  nekustamā īpašuma izmantošanas iespējas - saskaņā ar SIA "DG Baltic" 03.02.2016. Tehniskās apsekošanas aktu rekomendējams veikt ēkas pilno rekonstrukciju, jo pilnīgi sarūsējušas tērauda kolonnas pagrabstāvā. Atbilstoši Rīgas domes saistošajiem noteikumiem Nr.146 "Rīgas pilsētas teritorijas kopšanas un būvju uzturēšanas saistošie noteikumi" *administratīvā ēka* ar kadastra apzīmējumu 01000432007001, Maskavas ielā 80, Rīgā ir klasificējama kā "A kategorijas grausts". Ņemot vērā nekustamā īpašuma Maskavas iela 80, Rīga, slikto tehnisko stāvokli, tā iznomāšana praktiski nav iespējama un līdz ar to zūd finansējuma avots tā turpmākajai uzturēšanai;   * saskaņā ar VNĪ rīcībā esošajiem nekustamā īpašuma Maskavas ielā 80, Rīgā, rentabilitātes rādītājiem, nekustamā īpašuma pārvaldīšana no 2016.gada aprīļa līdz 2017.gada 31. jūlijam VNĪ ir nesusi zaudējumus 2773 *euro* apmērā;   ‑ VNĪ nekustamo īpašumu portfeļa attīstības stratēģijas pamatprincipus, proti, ka nekustamo īpašumu portfelī saglabājami un attīstāmi tikai perspektīvie īpašumi - valsts funkciju realizācijai nepieciešamie īpašumi, kā arī biroja telpas ar augstu komercpotenciālu. Pārējie īpašumi ir ilgtermiņā atsavināmi valstij visizdevīgākajā veidā.  Ņemot vērā minēto, kā arī to, ka valsts nekustamais īpašums nav piemērots VNĪ saimnieciskās darbības veikšanai, kā arī tas nav nepieciešams valsts pārvaldes funkciju nodrošināšanai saskaņā ar Valsts pārvaldes iekārtas likumu, līdz ar to tiek secināts, ka labākais valsts nekustamā īpašuma izmantošanas veids ir tā atsavināšana.  **2.** **1/2 domājamo daļu no nekustamā īpašuma “Pliķi”** (nekustamā īpašuma kadastra Nr. 32800010001) – zemes vienībām 23,84 ha kopplatībā (zemes vienību kadastra apzīmējumi 32800010267, 32800010300, 32800010312) un trīs būvēm (būvju kadastra apzīmējumi 32800010001001, 32800010001002, 32800010001003) – **Sērenes pagastā, Jaunjelgavas novadā,** ievērojot Atsavināšanas likuma 14.panta nosacījumus.  Īpašuma tiesības uz 1/2 domājamo daļu no nekustamā īpašuma ir nostiprinātas Latvijas valstij Finanšu ministrijas personā Sērenes pagasta zemesgrāmatas nodalījumā Nr.2, lēmuma datums: 03.03.2014.  Nekustamā īpašuma **“Pliķi”, Sērenes pagastā, Jaunjelgavas novadā**, sastāvā ietilpst:   1. zemes vienība (zemes vienības kadastra apzīmējums 32800010267) 17,51 haplatībā, lietošanas mērķis: 0101 – zeme, uz kuras galvenā saimnieciskā darbība ir lauksaimniecība un tās kadastrālā vērtība uz 2017.gada 1.janvāri noteikta 13092 *euro*. Zemes vienībai noteiktie apgrūtinājumi:  * 7312030303 – ekspluatācijas aizsargjoslas teritorija gar valsts vietējiem un pašvaldību autoceļiem lauku apvidos - 0,63ha; * 7312030303 – ekspluatācijas aizsargjoslas teritorija gar valsts vietējiem un pašvaldību autoceļiem lauku apvidos - 0,14 ha; * 7311041000 – ūdensnotekas (ūdensteču regulēta posma un speciāli raktas gultnes), kā arī uz tās esošas hidrotehniskas būves un ierīces, ekspluatācijas aizsargjoslas teritorija lauksaimniecībā izmantojamās zemēs – 0,82 ha; * 7312050201 – ekspluatācijas aizsargjoslas teritorija gar elektrisko tīklu kabeļu līniju – 0,12 ha;  1. zemes vienība (zemes vienības kadastra apzīmējums 32800010300) 3,82 haplatībā, lietošanas mērķis: 0101 – zeme, uz kuras galvenā saimnieciskā darbība ir lauksaimniecība un tās kadastrālā vērtība uz 2017.gada 1.janvāri noteikta 1980 *euro*. Zemes vienībai noteiktie apgrūtinājumi:  * 7312030303 – ekspluatācijas aizsargjoslas teritorija gar valsts vietējiem un pašvaldību autoceļiem lauku apvidos – 1,2 ha; * 7312050101 – ekspluatācijas aizsargjoslas teritorija gar elektrisko tīklu gaisvadu līniju ārpus pilsētām un ciemiem ar nominālo spriegumu līdz 20 kilovoltiem – 0,17 ha; * 7312050201 – ekspluatācijas aizsargjoslas teritorija gar elektrisko tīklu kabeļu līniju – 0,01 ha; * 7312050101 – ekspluatācijas aizsargjoslas teritorija gar elektrisko tīklu gaisvadu līniju ārpus pilsētām un ciemiem ar nominālo spriegumu līdz 20 kilovoltiem – 0,22 ha; * 7312040200 – ekspluatācijas aizsargjoslas teritorija gar elektronisko sakaru tīklu gaisvadu līniju – 0,08 ha;  1. zemes vienība (zemes vienības kadastra apzīmējums 32800010312) 2,51 haplatībā, lietošanas mērķis: 0101 – zeme, uz kuras galvenā saimnieciskā darbība ir lauksaimniecība un tās kadastrālā vērtība uz 2017.gada 1.janvāri noteikta 1718 *euro*. Zemes vienībai noteiktie apgrūtinājumi:  * 7312030303 – ekspluatācijas aizsargjoslas teritorija gar valsts vietējiem un pašvaldību autoceļiem lauku apvidos – 0,45 ha; * 7312040200 – ekspluatācijas aizsargjoslas teritorija gar elektronisko sakaru tīklu gaisvadu līniju – 0,01 ha; * 7315030100 – ceļa servitūta teritorija – 0,04 ha; * 7311041000 – ūdensnotekas (ūdensteču regulēta posma un speciāli raktas gultnes), kā arī uz tās esošas hidrotehniskas būves un ierīces, ekspluatācijas aizsargjoslas teritorija lauksaimniecībā izmantojamās zemēs – 0,32 ha; * 7311041000 – ūdensnotekas (ūdensteču regulēta posma un speciāli raktas gultnes), kā arī uz tās esošas hidrotehniskas būves un ierīces, ekspluatācijas aizsargjoslas teritorija lauksaimniecībā izmantojamās zemēs – 0,07 ha;  1. būve (būves kadastra apzīmējums 32800010001001) – *dzīvojamā māja* ar kopējo platību 131,30 m2, galvenais lietošanas veids: 1121 – divu dzīvokļu mājas un tās kadastrālā vērtība uz 2017.gada 1.janvāri noteikta 3311 *euro*; 2. būve (būves kadastra apzīmējums 32800010001002) – *kūts* ar kopējo platību 97,10 m2, galvenais lietošanas veids: 1271 – lauku saimniecību nedzīvojamās ēkas un tās kadastrālā vērtība uz 2017.gada 1.janvāri noteikta 207 *euro*; 3. būve (būves kadastra apzīmējums 32800010001003) – *pagrabs* ar kopējo platību 15,80 m2, galvenais lietošanas veids: 1274 – citas, iepriekš neklasificētas ēkas un tās kadastrālā vērtība uz 2017.gada 1.janvāri noteikta 118 *euro*.   Saskaņā ar VNĪ nekustamā īpašuma portfeļa attīstības stratēģijas 2016.-2025.gadam pamatprincipiem VNĪ nekustamo īpašumu portfelī saglabājami un attīstāmi tikai perspektīvie īpašumi - valsts funkciju realizācijai nepieciešamie īpašumi, kā arī biroja telpas ar augstu komercpotenciālu. Pārējie īpašumi ir ilgtermiņā atsavināmi valstij visizdevīgākajā veidā.  Izvērtējamais nekustamais īpašums ir kopīpašums.  Saskaņā ar VNĪ rīcībā esošajiem nekustamā īpašuma rentabilitātes rādītājiem, nekustamā īpašuma “Pliķi” (nekustamā īpašuma kadastra Nr. 32800010001) pārvaldīšana no 2015.gada janvāra līdz 2017. gada 31. jūlijam nesusi zaudējumus 7133 *euro* apmērā.  Ņemot vērā minēto, kā arī to, ka nekustamais īpašums nav piemērots VNĪ saimnieciskās darbības veikšanai saskaņā ar Valsts pārvaldes iekārtas likumu, kā arī tas nav nepieciešams valsts pārvaldes funkciju nodrošināšanai, līdz ar to tiek secināts, ka labākais nekustamā īpašuma izmantošanas veids ir tā atsavināšana.  VNĪ Īpašumu izvērtēšanas komisija 2017.gada 8.jūnija sēdē nolēma (prot. Nr. IZKP-17/24, 11.punkts) noteiktā kārtībā sagatavot un virzīt izskatīšanai Ministru kabineta rīkojuma projektu par ½ domājamās daļas no nekustamā īpašuma “Pliķi” (nekustamā īpašuma kadastra Nr. 32800010001) Sērenes pagastā, Jaunjelgavas novadā, atsavināšanu.  Atbilstoši Atsavināšanas likuma 9.panta pirmajā daļā noteiktajam deleģējumam, valsts nekustamo īpašumu atsavināšanu organizē VNĪ.  VNĪ, pamatojoties uz Ministru kabineta atļauju, rīkojuma projekta 1.punktā minētos valsts nekustamos īpašumus pārdos izsolē saskaņā ar Atsavināšanas likumā noteikto kārtību.  Saskaņā ar Atsavināšanas likumā 11.pantā noteikto sludinājumi par publiskas personas nekustamā īpašuma izsoli publicējami laikrakstā „Latvijas Vēstnesis”, institūcijas, kas organizē nekustamā īpašuma atsavināšanu mājaslapā internetā un attiecīgās pašvaldības teritorijā izdotajā vietējā laikrakstā, ja tāds ir. Vienlaicīgi ar sludinājumu mājaslapā internetā, VNĪ mājaslapā ievieto arī pārdodamā valsts nekustamā īpašuma izsoles noteikumus.  Saskaņā ar Kadastra sistēmas informācijas datiem nekustamā īpašuma “Pliķi”, ar kadastra Nr. 32800010001, ½ domājamo daļu kopīpašnieks ir miris. Atbilstoši ierakstiem Mantojuma reģistrā mantojuma atklāšanās izsludināšana reģistrēta 2017.gada 29.jūnijā. Nekustamā īpašuma izsoles noteikumos, ievērojot Atsavināšanas likuma 4.panta ceturtās daļas 7.punktu, tiks iekļauta informācija par nekustamā īpašuma ½ domājamo daļu kopīpašnieka pirmpirkuma tiesībām. Ja uz nekustamā īpašuma izsoles izsludināšanas brīdi būs zināms jaunais nekustamā īpašuma kopīpašnieks, tam saskaņā ar Atsavināšanas likuma 11.panta trešo daļu tiks nosūtīts paziņojums par izsoli, norādot, ka pirmpirkuma tiesības tas var izmantot tikai tad, ja to rakstveidā piesaka sludinājumā norādītajā termiņā un tā īpašuma tiesības ir nostiprinātas zemesgrāmatā (gadījumā, ja jaunā kopīpašnieka īpašuma tiesības vēl nebūs nostiprinātas zemesgrāmatā).  Ja izsludinātajā termiņā Atsavināšanas likuma 4.panta ceturtās daļas 7.punktā minētā persona nebūs iesniegusi pieteikumu par attiecīgā nekustamā īpašuma pirkšanu vai iesniegusi atteikumu, rīkojama izsole Atsavināšanas likumā noteiktajā kārtībā.  **3. Nekustamo īpašumu** (nekustamā īpašuma kadastra Nr. 05000111721) - zemes vienību 1250 m2 platībā (zemes vienības kadastra apzīmējums 05000111721) un būvi (būves kadastra apzīmējums 05000111721001) - **Nikolaja ielā 17, Daugavpilī**.  Īpašuma tiesības uz nekustamo īpašumu ir nostiprinātas Latvijas valstij Finanšu ministrijas personā Daugavpils pilsētas zemesgrāmatas nodalījumā Nr.100000101057, lēmuma datums: 13.01.2012..  Nekustamā īpašuma sastāvā esošā zemes vienība (zemes vienības kadastra apzīmējums 05000111721) ir 1250 m2 platībā, zemes vienības lietošanas mērķis: 0908 – pārējo sabiedriskās nozīmes objektu apbūve un tās kadastrālā vērtība uz 2017.gada 1.janvāri noteikta 2850 *euro*.  Nekustamā īpašuma sastāvā esošās būves (būves kadastra apzīmējums 56940060188001) platība ir 88,10 m², galvenais lietošanas veids: 1252 – rezervuāri, bunkuri, silosi un noliktavas un tās kadastrālā vērtība uz 2017.gada 1.janvāri noteikta 1485 *euro*.  Atbilstoši Daugavpils pilsētas zemesgrāmatas nodalījuma Nr.100000101057 III daļas 1.iedaļas 1.1. ierakstam, nekustamajam īpašumam ir reģistrēts apgrūtinājums: 0,4 kV elektrisko tīklu kabeļu līnijas aizsargjosla 53 mplatībā.  Balstoties uz Kultūras ministrijas 1998.gada 29.oktobra rīkojuma Nr.128 “Valsts aizsargājamo kultūras pieminekļu saraksts”, valsts nekustamais īpašums atzīts par valsts nozīmes arhitektūras pieminekli, jo tas atrodas „Daugavpils cietokšņa apbūve” (valsts aizsardzības Nr.4687) teritorijā un valsts nozīmes pilsētbūvniecības pieminekļa „Daugavpils cietoksnis ar priekštilta nocietinājumu” (valsts aizsardzības Nr.7428) teritorijā.  2017.gada 17.jūlijā saņemta Valsts kultūras pieminekļu aizsardzības inspekcijas vēstule, kurā tā informē, ka nekustamais īpašums Nikolaja ielā 17, Daugavpilī (kadastra Nr. 0500 011 1721), atrodas valsts nozīmes arhitektūras pieminekļa „Daugavpils cietokšņa apbūve” (valsts aizsardzības Nr.4687) teritorijā un valsts nozīmes pilsētbūvniecības pieminekļa “Daugavpils cietoksnis ar priekštilta nocietinājumu” (valsts aizsardzības Nr.7428) teritorijā, *bet tas nav iekļauts Valsts aizsargājamo kultūras pieminekļu sarakstā kā atsevišķs valsts nozīmes kultūras piemineklis***,** inspekcijai nav iebildumu par nekustamā īpašuma Nikolaja ielā 17, Daugavpilī (kadastra Nr. 0500 011 1721) atsavināšanu.  Atbilstoši likuma „Par kultūras pieminekļu aizsardzību” 8.panta trešajā daļā un 9.pantā noteiktajam Valsts kultūras pieminekļu aizsardzības inspekcijas Latgales reģionālā nodaļa ir izsniegusi 02.08.2017. norādījumus par valsts nozīmes arhitektūras pieminekļa DAUGAVPILS CIETOKŠŅA APBŪVE daļas valsts aizsardzības nr. 4687 un DAUGAVPILS CIETOKSNIS AR PRIEKŠTILTA NOCIETINĀJUMU valsts aizsardzības nr. 4687 teritorijā esošās ēkas Nikolaja ielā 17, Daugavpilī, būves kadastra apzīmējums: 0500 011 1721 izmantošanu un saglabāšanu.  Saskaņā ar Atsavināšanas likumā 11.pantā noteikto sludinājumi par publiskas personas nekustamā īpašuma izsoli publicējami laikrakstā „Latvijas Vēstnesis”, institūcijas, kas organizē nekustamā īpašuma atsavināšanu mājaslapā internetā un attiecīgās pašvaldības teritorijā izdotajā vietējā laikrakstā, ja tāds ir. Vienlaicīgi ar sludinājumu mājaslapā internetā, VNĪ mājaslapā ievieto arī pārdodamā valsts nekustamā īpašuma izsoles noteikumus. Izsoles noteikumos tiks iekļauts nosacījums, ka pircējam saistoši Valsts kultūras pieminekļu aizsardzības inspekcijas Latgales reģionālā nodaļas 02.08.2017. norādījumi par valsts nozīmes arhitektūras pieminekļa DAUGAVPILS CIETOKŠŅA APBŪVE daļas valsts aizsardzības nr. 4687 un DAUGAVPILS CIETOKSNIS AR PRIEKŠTILTA NOCIETINĀJUMU valsts aizsardzības nr. 4687 teritorijā esošās ēkas Nikolaja ielā 17, Daugavpilī būves kadastra apzīmējums: 0500 011 1721 izmantošanu un saglabāšanu.  Tā kā nekustamajam īpašumam noteikts valsts nozīmes arhitektūras pieminekļa statuss, kā arī nav precīzi nosakāms paredzamo investīciju apjoms, īpašums nav iznomāts tā pieprasījuma trūkuma dēļ.  Saskaņā ar VNĪ rīcībā esošajiem nekustamā īpašuma rentabilitātes rādītājiem par periodu no 2015.gada 1.janvāra līdz 2017.gada augustam nekustamā īpašuma pārvaldīšana VNĪ ir nesusi zaudējumus 2600 *euro* apmērā.  Saskaņā ar VNĪ nekustamā īpašuma portfeļa attīstības stratēģijas 2016.-2025.gadam pamatprincipiem VNĪ nekustamo īpašumu portfelī saglabājami un attīstāmi tikai perspektīvie īpašumi - valsts funkciju realizācijai nepieciešamie īpašumi, kā arī biroja telpas ar augstu komercpotenciālu. Pārējie īpašumi ir ilgtermiņā atsavināmi valstij visizdevīgākajā veidā.  Ņemot vērā minēto, kā arī to, ka nav zināmas citas valsts iestādes, kuru vajadzībām būtu lietderīgi turpmāk saglabāt nekustamo īpašumu valsts īpašumā saskaņā ar Valsts pārvaldes iekārtas likumu, kā arī tas nav piemērots VNĪ saimnieciskās darbības veikšanai, VNĪ Īpašumu izvērtēšanas komisija 2017.gada 8.jūnijā (prot.Nr.IZKP-17/24, 18.punkts) lēmusi normatīvajos aktos noteiktā kārtībā sagatavot un virzīt Ministru kabineta rīkojuma projektu par nekustamā īpašuma (nekustamā īpašuma kadastra Nr. 05000111721) Nikolaja ielā 17, Daugavpilī atsavināšanu.  Atbilstoši Atsavināšanas likuma 9.panta pirmajā daļā noteiktajam deleģējumam, valsts nekustamo īpašumu atsavināšanu organizē VNĪ.  VNĪ, pamatojoties uz Ministru kabineta atļauju, rīkojuma projekta 1.punktā minētos valsts nekustamos īpašumus pārdos izsolē saskaņā ar Atsavināšanas likumā noteikto kārtību.  Rīkojuma projekts paredz uzdevumu attiecīgajiem nekustamo īpašumu valdītājiem nodot pircējiem valsts nekustamos īpašumus 30 (trīsdesmit) dienu laikā no pirkuma līguma noslēgšanas dienas ar pieņemšanas - nodošanas aktu.  Trīsdesmit dienu termiņš dokumentu nodošanai nekustamā īpašuma pircējiem noteikts, izvērtējot nekustamā īpašuma pircēju pienākumu veikt noteiktas darbības noteiktos termiņos, samērīgi ar valsts nekustamā īpašuma pārdevēja pienākumiem.  Atsavināšanas likuma 30.pantā ir noteikts, ka izsoles dalībniekam, kurš nosolījis augstāko cenu par nekustamo īpašumu, jāsamaksā par nosolīto nekustamo īpašumu divu nedēļu laikā.  Līdz ar to samērīgiem ar valsts nekustamā īpašuma pircēja pienākumiem, veikt noteiktas darbības noteiktos termiņos, ir jābūt arī valsts nekustamā īpašuma pārdevēja pienākumiem.  Tādēļ VNĪ valsts nekustamā īpašuma pirkuma līgumā paredz nosacījumu, ka dokumentus, kas nepieciešami pircēja īpašuma tiesību nostiprināšanai zemesgrāmatā, pārdevējs (vai valdītājs) izsniedz pircējam 30 (trīsdesmit) dienu laikā pēc visu saistību izpildes pret pārdevēju.  Rīkojuma projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas | Rīkojuma projekta izstrādē ir iesaistīta Finanšu ministrija (VNĪ). |
| 4. | Cita informācija | Saskaņā ar Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 12.punktā noteikto, ja valsts nekustamais īpašums nav nepieciešams tā valdītājam, jautājumu par nekustamā īpašuma iespējamo nepieciešamību citai valsts iestādei, valsts kapitālsabiedrībai vai atsavinātas publiskas personas vai to iestādes funkciju nodrošināšanai, noskaidro, izsludinot Valsts sekretāru sanāksmē attiecīgu Ministru kabineta rīkojuma projektu. |

|  |  |  |
| --- | --- | --- |
| |  | | --- | | **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | Projekts šo jomu neskar | |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2017. gads** | | Turpmākie trīs gadi (tūkst.*euro*) | | |
| **2018.** | **2019.** | **2020.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2017.) gadu | Izmaiņas, salīdzinot ar kārtējo (2017.) gadu | Izmaiņas, salīdzinot ar kārtējo (2017.) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Nav precīzi aprēķināms. | | | | |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | Nav precīzi aprēķināms. | | | | |
| 1.2. valsts speciālais budžets | 0 | | | | |
| 1.3. pašvaldību budžets | 0 | | | | |
| 2. Budžeta izdevumi: | 0 | | | | |
| 2.1. valsts pamatbudžets | 0 | | | | |
| 2.2. valsts speciālais budžets | 0 | | | | |
| 2.3. pašvaldību budžets | 0 | | | | |
| 3. Finansiālā ietekme: | Nav precīzi aprēķināms. | | | | |
| 3.1. valsts pamatbudžets | Nav precīzi aprēķināms. | | | | |
| 3.2. speciālais budžets | 0 | | | | |
| 3.3. pašvaldību budžets | 0 | | | | |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | | | |
| 5. Precizēta finansiālā ietekme: | X | Nav precīzi aprēķināms. | | | |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav precīzi aprēķināms. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Rīkojuma projekta īstenošanai nav nepieciešami papildus līdzekļi no valsts vai pašvaldību budžeta. Rīkojuma projektu valsts akciju sabiedrība „Valsts nekustamie īpašumi” īstenos par saviem līdzekļiem. Valsts akciju sabiedrība „Valsts nekustamie īpašumi” saskaņā ar Atsavināšanas likuma 47.pantu un Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 37.punktu valsts nekustamās mantas atsavināšanā iegūtos līdzekļus pēc atsavināšanas izdevumu segšanas ieskaitīs valsts pamatbudžeta ieņēmumu kontā mēneša laikā pēc to saņemšanas. Šobrīd nav iespējams noteikt summu, kas tiks ieskaitīta valsts budžetā, jo pašlaik nav iespējams noteikt īpašumu pārdošanas vērtību, jo nekustamo īpašumu atsavināšana (nosacītās cenas noteikšana) tiks organizēta pēc Ministru kabineta rīkojuma pieņemšanas un tā būs atkarīga no nekustamo īpašumu tirgus vērtības vērtēšanas dienā. Atsavināšanas izdevumu apmēru nosaka Ministru kabineta paredzētajā kārtībā. | | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas.  Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā - sadaļā *Tiesību aktu projekti.* |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Veselības ministrija, Finanšu ministrija (VNĪ). |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

*Anotācijas IV un V sadaļa –projekts šīs jomas neskar.*

Finanšu ministre D. Reizniece – Ozola

Tupiņa 67024679

[arta.tupina@vni.lv](mailto:arta.tupina@vni.lv)